

**บันทึกข้อความ**

**ส่วนราชการ** คณะกรรมการกำหนดร่างขอบเขตของงานและร่างเอกสารประกวดราคา

**ที่** มท ๕๕๒๒๐ **วันที่** ๓ ธันวาคม ๒๕๕๗

**เรื่อง** ร่างขอบเขตของงาน ( TOR ) และร่างเอกสารประกวดราคา

#### เรียน ผู้อำนวยการการประปาส่วนภูมิภาคเขต ๗ (ผ่านหัวหน้างานพัสดุ)

ตามคำสั่ง กปภ.ข.๗ ที่ ๗๕๒/๒๕๕๗ ลงวันที่ ๑ ธันวาคม ๒๕๕๗ แต่งตั้งคณะกรรมการกำหนดร่างขอบเขตของงานและร่างเอกสารประกวดราคาจ้างเหมางาน งานก่อสร้างและปรับปรุงแหล่งน้ำ ปีงบประมาณ ๒๕๕๘ กปภ.สาขาบ้านผือ(น.น้ำโสม) อ.น้ำโสม จ.อุดรธานี โดยให้ถือปฏิบัติตามข้อ ๘ (๑) แห่งระเบียบสำนักนายกรัฐมนตรีว่าด้วยการพัสดุ ด้วยวิธีการทางอิเล็กทรอนิกส์ พ.ศ. ๒๕๔๙ นั้น

คณะกรรมการฯ ได้พิจารณาดำเนินการจัดทำร่างขอบเขตของงาน และพิจารณาร่างเอกสารประกวดราคาตามตัวอย่างของกรมบัญชีกลางแล้วเสร็จ รายละเอียดตามเอกสารแนบ ทั้งนี้ตามระเบียบฯ ต้องขออนุมัติหัวหน้าหน่วยงานก่อนที่จะนำสาระสำคัญที่สามารถเผยแพร่ได้ ประกาศทางเว็บไซต์ของหน่วยงานและส่งให้กรมบัญชีกลางเผยแพร่ทางเว็บไซต์ของกรมบัญชีกลางต่อไป

จึงเรียนมาเพื่อโปรดอนุมัติขอบเขตของงาน สำหรับจ้างเหมางาน งานก่อสร้างและปรับปรุงแหล่งน้ำ ปีงบประมาณ ๒๕๕๘ กปภ.สาขาหนองบัวลำภู(น.หนองวัวซอ) อ.หนองวัวซอ จ.อุดรธานี ตามที่ได้แนบมาพร้อมด้วยแล้ว

(ลงชื่อ) …...........……………………………. ประธานกรรมการ

(นายขจรศักดิ์ เหลืองอาทิตย์)

หัวหน้างานแผนงาน กผว.๗

(ลงชื่อ) ……………............………………… กรรมการ

(นายปริญญา ยศแก้ว)

วิศวกร ๖ กผว.๗

(ลงชื่อ) ……………............………………… กรรมการ

(นายธีระศักดิ์ ละคร)

วิศวกร ๔ กผว.๗

**ร่างขอบเขตของงาน (Terms Of Reference: TOR)**

**งานก่อสร้างและปรับปรุงแหล่งน้ำ ปีงบประมาณ ๒๕๕๘**

**กปภ.สาขาบ้านผือ(น.น้ำโสม)**

**อ.น้ำโสม จ.อุดรธานี**

**๑. ความเป็นมา**

การประปาส่วนภูมิภาคเขต ๗ ได้รับจัดสรรงบประมาณปี ๒๕๕๘ งานก่อสร้างและปรับปรุงแหล่งน้ำ ปีงบประมาณ ๒๕๕๘ กปภ.สาขาบ้านผือ(น.น้ำโสม) อ.น้ำโสม จ.อุดรธานี วงเงินงบประมาณ ๘,๕๐๐,๐๐๐.- บาท (ไม่รวมภาษีมูลค่าเพิ่ม)

**๒. วัตถุประสงค์**

เพื่อจัดหาน้ำดิบคุณภาพดีในการผลิตน้ำประปา ให้ประชาชนมีน้ำที่สะอาดใช้อุปโภคบริโภคอย่างเพียงพอ จึงมีความประสงค์จะประมูลจ้างเหมางานนี้ ด้วยวิธีอิเล็กทรอนิกส์

**๓. คุณสมบัติผู้มีสิทธิเสนอราคา**

ผู้มีสิทธิ เสนอราคาจะต้องมีคุณสมบัติ ดังต่อไปนี้

๓.๑ ผู้ประสงค์จะเสนอราคาต้องเป็นนิติบุคคล ซึ่งจดทะเบียนในประเทศไทย

๓.๒ ผู้ประสงค์จะเสนอราคาต้องเป็นเป็นผู้มีอาชีพรับจ้างงานที่จะประมูลจ้าง งานที่ประกวดราคาจ้างที่ประกวดราคาทางอิเล็กทรอนิกส์ ซึ่งจดทะเบียนในประเทศไทย

๓.๓ ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓.๔ ผู้ประสงค์จะเสนอราคาไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอให้แก่ กปภ. และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประมูลจ้างหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประมูลจ้างครั้งนี้

๓.๕ ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา ได้มีคำสั่งสละสิทธิ์ความคุ้มกันเช่นว่านั้น

๓.๖ ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของ กปภ. ชั้นที่ ๑- ๕ ทั้งนี้ผู้รับจ้างแต่ละชั้นจะพิจารณาตามหลักเกณฑ์การขึ้นทะเบียนผู้มีคุณสมบัติเบื้องต้นในการรับจ้างงานก่อสร้างของ กปภ.

๓.๗ บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

๓.๘ บุคคลหรือนิติบุคคลที่จะเข้าเป็นคู่สัญญากับหน่วยงานรัฐ ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ ( e-Government Procurement : e-GP ) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดจ้างภาครัฐ

๒./ ๓.๙ คู่สัญญา...

- ๒ -

๓.๙ คู่สัญญาต้องรับจ่ายเงินผ่านบัญชีธนาคาร เว้นแต่การรับจ่ายเงินแต่ละครั้งซึ่งมูลค่าไม่เกินสามหมื่นบาท คู่สัญญาอาจรับจ่ายเป็นเงินสดก็ได้

๓.๑๐ ผู้รับจ้างจะต้องจัดให้มีวิศวกรโยธา ที่มีคุณวุฒิไม่ต่ำกว่าภาคีวิศวกร สาขาวิศวกรรมโยธา จำนวนไม่น้อยกว่า ๑ คน รับผิดชอบงานก่อสร้างตามพระราชบัญญัติวิชาชีพวิศวกร พ.ศ. ๒๕๔๒ พร้อมจัดทำหนังสือรับรองเป็นวิศวกรแนบมาพร้อมในวันยื่นเอกสารประกวดราคาจ้าง และจะต้องอยู่ประจำ ณ สถานที่ก่อสร้าง ขณะดำเนินการก่อสร้าง

**๔. ขอบเขตของงาน**

กำหนดให้มีการจัดหาและก่อสร้างตามรายการต่อไปนี้

**๔.๑. งานจัดหาและติดตั้งเครื่องสูบน้ำและเครื่องต้นกำลังและระบบความคุมต่างๆ**

- จัดหาและติดตั้งเครื่องสูบน้ำชนิด End Suction Centrifugal Pump พร้อมเครื่องต้นกำลังจำนวน ๑ ชุด ตามแบบกำหนด, มาตรฐานงานก่อสร้างกปภ.ที่เกี่ยวข้องและรายการประกอบการจัดหาและติดตั้งเครื่องสูบน้ำและเครื่องต้นกำลัง

- รายละเอียดต่างๆที่กำหนดในแบบแปลนเกี่ยวกับงานการติดตั้งเครื่องสูบน้ำและเครื่องต้นกำลัง, ชุดควบคุมเครื่องต้นกำลัง, ชุดควบคุมประตูไฟฟ้าและชุดควบคุมอื่นๆเป็นเพียงการกำหนด โดยประมาณ เพื่อให้ทราบถึงวัตถุประสงค์การใช้งานในการติดตั้งจริงผู้รับจ้างต้องขอความเห็นชอบในการเสนอแบบติดตั้งรวมถึงอุปกรณ์/วัสดุที่ใช้ต่อผู้ควบคุมงาน

**๔.๒. งานก่อสร้างบ่อแบ่งน้ำ**

- ทำการก่อสร้างบ่อแบ่งน้ำตามแบบแปลนเลขที่ ๑๒/๐๓/๕๐ (๕/๑๐,๖/๑๐) มาตรฐานงานก่อสร้างกปภ.ที่เกี่ยวข้องและข้อกำหนดเฉพาะงาน

- ให้ทำการเจาะสำรวจชั้นดิน (Boring Test) บริเวณที่จะก่อสร้างอาคาร จำนวน ๑ หลุม

- รูปแบบของฐานรากบ่อแบ่งน้ำจะพิจารณาจากผลการเจาะสำรวจชั้นดิน

- ติดตั้งท่อและอุปกรณ์ประกอบท่อตามแบบแปลนกำหนด

**­๔.๓. งานวางท่อน้ำดิบ**

- ให้ทำการวางท่อน้ำดิบตามแบบแปลนเลขที่ ๑๒/๐๓/๕๐ , มาตรฐานงานก่อสร้างกปภ.ที่เกี่ยวข้อง และข้อกำหนดเฉพาะงาน

- ให้ทำการทดสอบให้ทำการทดสอบความดันน้ำในเส้นท่อ และทดสอบการรั่วซึมของท่อ  **ยกเว้นงานล้างท่อด้วยคลอรีน**

**๔.๔. งานประสานท่อภายใน**

- ประสานท่อภายในโรงสูบน้ำแรงต่ำอ่างเก็บน้ำห้วยน้ำทรงตามแบบแปลนกำหนด

- ประสานท่อภายในบริเวณสถานีผลิตน้ำ (น.น้ำโสม) ตามแบบแปลนกำหนด

- ตำแหน่งท่อและอุปกรณ์สามารถเปลี่ยนแปลงได้ตามความเหมาะสมของพื้นที่ก่อสร้างก่อนทำการเปลี่ยนแปลง, ย้ายตำแหน่งท่อและอุปกรณ์ผู้รับจ้างต้องขอความเห็นชอบจากผู้ควบคุมงานก่อสร้างจึงจะทำการต่อไปได้

๓./ ๔.๕. งานปรับปรุง...

- ๓ -

**๔.๕. งานปรับปรุงโรงสูบน้ำแรงต่ำ**

- ก่อสร้างประตู,รั้ว,ป้าย,ทางเดินตามแบบแปลนกำหนด

- ทางเดินค.ส.ล.ให้ปูด้วยแผ่นพื้นสำเร็จชนิดท้องเรียบรับน้ำหนักบรรทุกปลอดภัยไม่น้อยกว่า ๓๐๐ กก./ตรม.พร้อมเททับหน้าคอนกรีต ค.๒ หนา ๕ ซม. เสริม Wire Mesh ขนาด ๔ มม. ๐.๒x๐.๒ ม. บนโครงสร้างเสาสะพานรับท่อทางดูดเดิม

- ก่อสร้างบันได ค.ส.ล. ตามแบบมาตรฐานเลขที่ SD14-074(R)

- ทำการปรับปรุงระบบไฟฟ้าแสงสว่างภายในโรงสูบน้ำแรงต่ำโดยให้ผู้รับจ้างจะต้องจัดหาวัสดุ อุปกรณ์ แรงงาน และเครื่องมือต่างๆเพื่อทำการติดตั้งระบบไฟฟ้าทั้งภายในและภายนอกอาคาร ตามแบบแปลนรายการประกอบแบบให้เสร็จสมบูรณ์เรียบร้อยและใช้งานได้ดี แบบแปลนไฟฟ้าจะแสดงตำแหน่งดวงโคมและอุปกรณ์โดยประมาณ การเดินสายไฟฟ้ากำหนดใช้สายแกนเดียวหุ้มฉนวนและเปลือกนอกหุ้มฉนวนพีวีซี ชนิด THW เดินในท่อ EMT ฝาครอบสวิทซ์และเต้ารับ.ให้ใช้ฝาครอบชนิด Stainless Steel สวิทซ์เต้ารับและฝาครอบต้องใช้ผลิตภัณฑ์จากผู้ผลิตเดียวกัน แบบเดียวกัน และสีเดียวกันทั้งหมด ทั้งอาคาร

**๔.๖.** ท่อ, อุปกรณ์ประปา, วัสดุที่ได้จากรื้อถอน, ปรับปรุง, ก่อสร้างโครงการนี้ ผู้รับจ้างจะต้องทำ การเก็บกองให้เรียบร้อย สถานที่เก็บกองจะกำหนดให้ระหว่างก่อสร้าง ค่าใช้จ่ายในการขนย้าย, เก็บกองเป็นของผู้รับจ้าง พร้อมทั้งจัดทำบัญชีรายการส่งมอบคืนให้แก่การประปาส่วนภูมิภาค ในการส่งมอบงานงวดสุดท้าย

**๔.๗.** ผู้รับจ้างจะต้องทำการก่อสร้าง, จัดหา, และติดตั้ง งานก่อสร้างและปรับปรุงแหล่งน้ำปี 2558 การประปา ส่วนภูมิภาคสาขาบ้านผือ (น.น้ำโสม) อ.น้ำโสม จ.อุดรธานี ตามแบบแปลน, เอกสารประกวดราคา, รายการประกอบแบบแปลน, รายการรายละเอียดเฉพาะแห่ง และมาตรฐานงานก่อสร้าง การประปาส่วนภูมิภาคที่เกี่ยวข้อง ให้แล้วเสร็จเรียบร้อยทุกประการ

**๕**. **ระยะเวลาในการก่อสร้าง** ไม่เกิน **๒๑๐**  วัน

**๖**. **ระยะเวลาส่งมอบงาน** ภายในกำหนดระยะเวลาก่อสร้างตามข้อ **๕.**

**๗.** **ราคากลางในการเริ่มต้นประมูล**  ๙,๐๙๕,๐๐๐.- บาท (รวมภาษีมูลค่าเพิ่มแล้ว) ทั้งนี้ในการเสนอราคาผู้เสนอราคาต้องเสนอลดราคาขั้นต่ำ (Minimum Bid) ไม่น้อยกว่าครั้งละ ๑๐,๐๐๐ บาท จากราคาเริ่มต้นประมูล และการเสนอลดราคาครั้งถัดๆ ไป ต้องเสนอลดราคาครั้งละไม่น้อยกว่า ๑๐,๐๐๐ บาท จากราคาครั้งสุดท้ายที่เสนอลดแล้ว

**----------------------------------**